Ինչ վերաբերում է մյուս ուժերին, ապա, ըստ ամենայնի, երկրորդ տեղի համար կպայքարեն ԲՀԿ-ն և «Լույս» դաշինքը։ ԲՀԿ-ն, իհարկե, ունի բավականին լուրջ ռեսուրսներ՝ արդյունքի հասնելու համար, սակայն շատ բան կախված է նրանից, թե նրան թույլ կտա՞ն խաղարկել իր գլխավոր՝ ֆինանսական ռեսուրսը։ Եթե կյանքի կոչվի ընտրակաշառքն արմատախիլ անելու մասին թեզը, Ծառուկյանի գլխավորած քաղաքական ուժը բավականին կթուլանա, ավելին, նրա ավանդական ընտրազանգվածի շրջանում գուցե լուրջ հիասթափություններ առաջանան։ Այդ պարագայում «Բարգավաճ Հայաստանից» արտահոսող էլեկտորատից կարող են օգտվել շատերը։